港超聯 卸任標準流浪總監 李輝立：年紀開始大
2024年05月15日 17:45
東網電視
更多新聞短片
李輝立透露將會卸任總監一職。（李浚湣攝）
標準流浪周三（15日）在「賽馬會菁英盃」決賽1球擊敗傑志，繼1994/95球季捧走「足總盃」後再嘗冠軍滋味，惟除了「宜嘉」一早宣布退役，賽後李輝立（Philip）亦透露來季會卸任總監一職，希望可以休息一下。
年過70歲的李輝立是日在捧走「賽馬會菁英盃」冠軍後，向在場記者透露來季將卸任標準流浪總監：「自己年紀開始大，好多球迷覺得我不合時宜，同埋好多工作負荷唔到，做完啲嘢又成日唔記得，都係時候休息吓，揾新人接棒，咁咪趁住依個機會退落嚟囉，而接班人就要等老闆睇吓邊個合適。」
總結多年管理流浪的感受，Philip笑言心情屬於「甜酸苦辣」：「乜都試過，開心同唔開心都有，管理成隊球隊咁多人，或者揾外援全部自己一腳踢，真係非常辛苦。自己仲要做埋打雜，好似琴日熱身啲衫仲係洗衣舖，咪自己揸架車去攞。」提到來季組軍，Philip認為部分球員開始老化，預計陣容會有一定變動，又建議球隊效法東方，嘗試重用新人。